המחזור ה 11 של ליגת העל ייפתח היום (שישי) בנתניה. בשעה 14:30 ישרוק דני קורן לפתיחת המשחק בין בית"ר ירושלים למכבי המקומית, שתנסה לשפר את מעמדה במרכז הטבלה ולנצח את בית"ר, הנמצאת במקום השני עם אותו מספר נקודות (26) כמו למובילה, מכבי חיפה. בית"ר תנסה לשמור על מקומה בצמרת, ותשחק ללא פליקס חלפון הפצוע.
מפגש מעניין ייערך מחר (שבת) בפתח תקוה, כאשר אלי כהן יארח את המועדון בו סיים את תפקידו בצורה מבישה לפני תום העונה שעברה, מכבי חיפה. לחיפה זהו משחק חשוב והיא חייבת נצחון על מנת לשמור על מעמדה כמובילת הטבלה. כל תוצאה אחרת עלולה להדיח אותה מן הפסגה, היות ובית"ר נושפת חזק בעורפה עם אותו מספר נקודות.בני יהודה תארח במשחק רדיוס שייערך בנתניה את עירוני ראשון לציון במשחק בו שתי הקבוצות ינסו לתפוס מרחק מצפרירים ואשדוד המאכלסות את התחתית.במשחק עם הרבה רגשות, תארח הפועל חיפה את מכבי פתח תקוה. לאחר שבוע קשה ורווי סכסוכים בין המאמן והקפטן המודח, רן בן שמעון, תעלה חיפה לשחק מול קהל ביתי זועם ועצבני ותנסה להצמד לצמרת ולמכבי פתח תקוה. קבוצתו של יוסי מזרחי נמצאת בכושר טוב ונראה כי משימתם של חיפה ומאמנה גיא לוי, לאור ההתרחשויות האחרונות, תהיה קשה במיוחד. פתח תקוה תשחק ללא הבלם המצוין שלה מוראד מגמאדוב, שיעבור ניתוח ארתוסקופיה ביום ראשון וייעדר כשלושה שבועות.במשחק התחתית, שלא יכול להיות יותר תחתית ממנו, תארח צפרירים חולון (מקום לפני אחרון עם 2 נק` בלבד) את מ.ס אשדוד, שלא הצליחה לצבור אף לא נקודה אחת מתחילת העונה.99 משחקי דרבי תל אביבי התקיימו מאז קום המדינה. הסטטיסטיקה עומדת לצידה של מכבי כאשר מאזן הנצחונות עומד על 34 לעומת 26 נצחונות של הפועל. ביום שני בבלומפילד, תנסה מכבי לעשות קפיצה לעבר מרכז הטבלה, כאשר בשורותיה ישחק אנדריי טיחונוב, הרכש הטרי ממוסקבה. לעומתה, תנסה הפועל להידבק לשתי המובילות ולצמק את פער 6 הנקודות, בתקוה לתוצאות תיקו והפסדים של חיפה וירושלים.רוצים לדבר על זה? בואו לפורום כדורגל בנענע.